Byvandring: Aalborg i middelalderen | Visitmariagerfjord
Byvandring: Aalborg i middelalderen
Det er næsten som at rejse tilbage til middelalderens Aalborg, når Nordjyllands Historiske Museum inviterer på byvandring i byen, som den så ud for over 500 år siden. En del af middelalderbyen Aalborg er her nemlig stadig, hvis du kigger godt efter, mens andet ligger begravet under fødderne. Til denne byvandring bliver middelalderens Aalborg igen lyslevende.
Rejsen går fra Vesterport til Østerport, hvor publikum vil opleve både de synlige og de usynlige spor fra middelalderen. Du kommer forbi steder som Budolfi Kirke, Helligåndsklosteret, Gammeltorv, Rådhuset, Østerå, Algade, Gråbrødreklosteret og Vor Frue kirke, som alle er betydningsfulde steder i middelalderens Aalborg.
Der er byvandringer i middelalderens Aalborg følgende datoer:
Torsdag 6. juni kl. 18.30-20.00 - UDSOLGT
Torsdag 22. august kl. 18.30-20.00
Ved elevatoren til Gråbrødrekloster Museet, Algade 19, 9000 Aalborg. (Ved Salling)
Du kan også købe billet på Aalborg Historiske Museum, Algade 48, 9000 Aalborg.